**SAK [XX] FORSLAG OM Å VEDTA EN FORENKLET LOV FOR IDRETTSRÅDET**

Styret i [navn på idrettsrådet] har i styremøte [dato] besluttet å foreslå at idrettsrådet skal delta i en prøveordning i regi av Norges idrettsforbund (NIF) gjennom å vedta en forenklet lovnorm.

**Bakgrunn:**

NIF har igangsatt en prøveordning der idrettsråd kan vedta en lovnorm som er enklere enn den som i dag gjelder for idrettsråd. Den nye lovnormen stiller færre krav til antall tillitsvalgte i idrettsrådet. Idrettsråd som er omfattet av ordningen skal ikke ha valgkomité eller kontrollutvalg og det er fleksibilitet mht. antallet styremedlemmer som skal velges, med et minsteantall på tre styremedlemmer (leder, nestleder og minst ett styremedlem). Den nye lovnormen begrenser idrettsrådets valgmuligheter til å regulere forhold i loven, ettersom den legger opp til en standardisert lov for alle idrettsråd som deltar i prøveordningen. Dette innebærer at årsmøtet må vedta lovnormen slik den foreligger og kun skal fylle ut navn på idrettsrådet.

Loven er også vesentlig forkortet ettersom den i en rekke bestemmelser bare henviser til NIFs lov og ikke gjengir bestemmelsene i sin helhet i loven. Dette betyr at idrettsrådet i liten grad vil måtte ajourføre egen lov ved endringer i NIFs lovnorm. Styret anbefaler at årsmøtet vedtar en forenklet lovnorm for idrettsrådet. Dersom årsmøtet etter en eventuell vedtakelse av en forenklet lovnorm ønsker å gå tilbake til den ordinære lovnormen, står årsmøtet fritt til å beslutte dette.

**Forslag til vedtak:**

Idrettsrådet deltar i prøveordning som innebærer bruk av forenklet lovnorm, og vedtar denne som idrettsrådets nye lov med umiddelbar virkning.

[Dokumentet er utarbeidet av NIFs juridiske avdeling februar 2024].